Brandon Roy

Brandon Roy (g. 1984 m. liepos 23 d. Sietle) buvęs krepšininkas, rungtyniavęs Nacionalinės Krepšinio Asociacijos Portlando "Trail Blazers" komandoje.

Roy lankė Garfield vidurinę mokyklą Sietle prieš žaidimą Vašingtono Universitete ketverius metus. Iš pradžių Roy buvo ankstyvas kandidatas į 2002 NBA Naujokų Biržą tiesiai iš vidurinės mokyklos, bet atsiėmė paraišką prieš pat loteriją ir lankė Vašingtono Universitetą. Roy žaidė ketverius metus trenerio Lorenzo Romar komandoje, ir jo galutiniais metais vidurkis siekė 20.2 taško per rungtynes. Roy buvo pripažintas "Pac-10" metų žaidėju. Jis buvo pašauktas 6-uoju numeriu 2006 metų NBA Naujokų Biržoje Minesotos "Timberwolves", bet jo teisės buvo perduotos į Portlando "Trail Blazers" komandą mainais už 7-ąjį šaukimą Randy Foye. Komandos draugų vadinamas "BRoy", dažnai vadinamas "Natural" (liet. k. – natūralus).

NBA karjera

2006-07 
Jo NBA karjera prasidėjo Toshiba Vegas Vasaros Lygoje 2006-ųjų metų liepą, kadangi jo taškų vidurkis siekė 19 taškų per per rungtynes, metant 65 % taiklumu, jis pateko į Vegas vasaros lygos antrą komandą. Roy buvo išrinktas į NBA naujokų rungtynes 2007 metais. Sezono pabaigoje Roy laimėjo 2006–2007 NBA Metų Naujoko apdovanojimą, gaudamas 127 iš 128 balsų.

2007-08 
Gruodžio mėnesį, komandai laimint vienas rungtynes po kitų, Roy buvo išrinktas geriausiu Vakarų konferencijos žaidėju 2 savaites iš eilės. 2008 m. sausio 13 d. rungtynėse su Toronto "Raptors" pelnė 33 taškus ir pagerino prieš tai buvusį savo 32 taškų rekordą. Vidury sezono, Roy pelnydamas po 19,4 taško per rungtynes tapo vienu iš pretendentų į 2007-08 metų NBA sezono MVP (Most Valuable Player – Naudingiausias žaidėjas - liet.k.).

2008 m. sausio 31 d. Roy buvo paskelbtas NBA Visų žvaigždžių savaitgalio rungtynių žaidėju, kaip atsarginis vakarų konferencijos komandos žaidėjas. Taip pat Roy pateko ir į NBA antramečių komandą, kartu su komandos draugu LaMarcus Aldridge. Vasario 17 d. pirmosiose savo visų žvaigždžių rungtynėse pelnė 18 taškų, atkovojo 9 kamuolius ir perdavė 5 rezultatyvius perdavimus.

2008-09 
Roy sėkmingai pradėjo ir 2008–2009 metų sezoną. 2008 gruodžio 19 d. rungtynėse su Phoenix Suns Roy pelnė 52 taškus, sužaisdamas rezultatyviausias karjeros rungtynes.

2009-10 
2009 m. rugpjūčio 5 d. buvo patvirtinta, kad Roy pratęsė sutartį maksimaliam laikotarpiui su "Blazers" ekipa (iki 2013-2014 metų). Roy taip pat vėl pateko į visų žvaigždžių dieną, tačiau ją praleido, nes sausio 13 d. patyrė kelio traumą. Grįžęs netrukus vėl patyrė dešinio kelio traumą, tai įvyko 2010 metų balandžio 11 dieną. Magnetinio rezonanso tyrimas parodė, kad tai yra sumušimas, esama nežymaus menisko įplyšimo. Roy'ui balandžio 16 d. buvo atlikta operacija, buvo tikimasi, kad jis spės grįžti bent į antrą atkrintamųjų varžybų etapą, tačiau Brandon Roy spėjo grįžti jau ketvirtose pirmojo etapo rungtynėse prieš "Dallas Mavericks" ekipą. Šio žaidėjo sugrįžimas buvo paženklintas pergale prieš "Mavericks" ekipą, visgi Portlando komanda pralaimėjo rungtynių seriją rezultatu 4-2.

Pasiekimai 
 2006: "Pac-10" metų žaidėjas;
 2007: NBA vakarų konferencijos sausio, vasario, kovo mėnesio naujokas;
 2006-07: NBA metų naujokas;
 2006-07: NBA pirmosios naujokų komandos narys;
 2007: NBA vakarų konferencijos savaitės žaidėjas (2007 m. gruodžio 2-9 d.; gruodžio 10-17 d.).
 2008: NBA visų žvaigždžių rungtynių dalyvis.

Nuorodos 
 Brandon Roy NBA profilis
 Oficialus Brandon Roy tinklalapis 

Roy, Brandon